Tufted jay

Tufted jay ( Cyanocorax dickeyi ), leyi tlhelaka yi tiviwa tani hi painted jay na Dickey’s jay, i muxaka wa xinyenyana xa ndyangu wa ti crow Corvidae . Yi kumeka endhawini leyitsongo ya Sierra Madre Occidental ya Sinaloa, Durango na Nayarit eMexico. Jay leyikulu leyi hambaneke, yina crest ya ntima leyi vonakaka enhlokweni ya yona; nkolo wa wasi wa xivunguvungu, timpapa ni xikandza; xivati xo basa ehenhla ka tihlo ni le marhameni; swiphemu swa le hansi swo basa; ni ncila lowu nga ni xiphemu xo basa. Ku vitaniwa ka yona loku tolovelekeke i ku hatlisa, ku humesa rito ra tinotsi ta mune.

Vuxaka exikarhi ka tufted jay na swirho swin’wana swa muxaka wa Cyanocorax swive mhaka leyi tsakeriwaka kusukela loko muxaka lowu wu hlamuseriwa rosungula hi 1935. Hikwalaho ka ku fana ka swivono exikarhi ka tufted jay na white-tailed jay, leswimbirhi hi van’wana a swi ehleketiwa leswaku swi yelana swinene. Nkambisiso wa 2010 wa DNA ya mitochondrial wu kombisile leswaku tufted jay yi fambelana swinene na ntlawa wa ti jay ta le Amerika Dzonga, hambi leswi tindzhawu ta tona ti hambanisiweke hi kutlula  . Swinga endleka leswaku ti huma eka ancestral jay leyi ayi tshama e Central na South America hinkwayo.

Tufted jay yi tshama emakhwatini ya pine-oak, hakanyingi yi tshama yi ri ehenhla eka xirhendzevutana . Swakudya swa yona swivumbiwa ngopfu hi ti berries na mihandzu, naswona hi mpimo wutsongo switsotswana swofana na katydids . Yi vumba mintlhambi ya ntshamisano leyi rhendzeleke mpatswa wun’we lowu tswalaka, laha mintlhambi yin’wana yi tshamaka swin’we eka tinxaka to hlayanyana. Nkarhi wotswalana wa tufted jay wusungula eku heleni ka March, laha ku vekiwaka clutch ya matandza mambirhi kuya eka ntlhanu eka xisaka lexi akiweke hiku tirhisana hi swirho swa ntlhambi. Tufted jay yi tekiwa yiri ekusuhi na nxungeto hi International Union for Conservation of Nature (IUCN). Nhlayo ya yona ya hunguteka, laha ku ringanyetiwaka leswaku kuva na 10,000–20,000 wa vanhu lava vupfeke e nhoveni. Nxungeto wosungula eka ku hanya ka yona i ku onhiwa ka ndzhawu ya vutshamo hikokwalaho ka ku ndlandlamuxiwa ka vurimi xikan’we naku tsemiwa ka makhwati hikokwalaho ka ku tsemiwa ka mirhi xikan’we naku byariwa ka swidzidziharisi .